
	● Tel.: +40-241.486 300 / Fax:+40-0241.486 324 ● e-mail: secretariat@pneumoconstanta.ro ●
Operator de date cu caracter personal inregistrat cu nr. 10576



Nr.			


ANUNŢ

Spitalul Clinic de Pneumoftiziologie Constanţa, cu sediul în localitatea Constanţa, str. Sentinelei nr.40, judeţul Constanţa organizează la sediu, concurs în conformitate cu HG 1336 / 2022 cu modificările şi completările ulterioare, pentru ocuparea următorului post permanent vacant:
· 1 post Registrator Medical, studii M, normă ȋntreagă, în cadrul Compartimentului de Statistica si Informatica Medicala al Spitalului Clinic de Pneumoftiziologie Constanţa
Pot participa la concursul pentru ocuparea posturilor mai sus menţionate numai persoanele care îndeplinesc cumulativ următoarele condiţii:

Condiţii generale:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Conditii specifice:
a. diploma de studii medii de specialitate sau diploma de studii medii (diploma bacalaureat)
b. 6 luni vechime ȋn activitate.

Bibliografie şi Tematică

1. Lege nr. 95/2006 privind reforma în domeniul sănătății republicată, cu modificările și completările ulterioare:
2. [bookmark: A618]ORDIN Nr. 155/2022 pentru modificarea Ordinului președintelui Casei Naționale de Asigurării de Sănătate nr. 1.549/2018 privind aprobarea Normelor metodologice pentru stabilirea documentelor justificative privind dobândirea calității de asigurat, precum și pentru stabilirea documentelor necesare atribuirii numărului unic de identificare în sistemul de asigurări sociale de sănătate cetățenilor străini sau apatrizilor aflați în situații deosebite care provin din zona conflictului armat din Ucraina și intră în România și care nu solicită o formă de protecție potrivit Legii nr. 122/2006 privind azilul în Romania. – cu actualizările/modificările legislative ulterioare.
3. Ordin CNAS nr. 559/2006 pentru aprobarea caracteristicilor tehnice și a modalităților de eliberare și utilizare ale cardului european de asigurări sociale de sănătate și pentru aprobarea modelului certificatului provizoriu de înlocuire a cardului european de asigurări sociale de sănătate, precum și a instrucțiunilor de completare și a modalităților de eliberare și utilizare ale acestuia.
4. Ordin CNAS nr. 516/2023 privind aprobarea regulilor de confirmare din punctul de vedere al datelor clinice si medicale la nivel de pacient pentru cazurile spitalizate în regim de Spitalizare continua și Spitalizare de zi, precum și a metodologiei de evaluare a cazurilor neconfirmate din punctul de vedere al datelor clinice și medicale pentru care se solicită reconfirmarea.
5. Legea nr. 46/2003 a drepturilor pacientului.
6. Regulament nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (Text cu relevanta pentru SEE) - (General Data Protection Regulation - GDPR)




Tematica
1) Titlul VIII „Asigurările sociale de sănătate”, capitolul II, secțiunea 1 „Persoanele asigurate”             ( Legea 95/2006)
2) Titlul IX „Cardul european și cardul național de asigurări sociale de sănătate” (Legea 95/2006)
3) Stabilirea documentelor necesare atribuirii numărului unic de identificare în sistemul de asigurări sociale de sănătate cetăţenilor străini sau apatrizilor aflaţi în situaţii deosebite care provin din zona conflictului armat din Ucraina"(155/2022)
4) Modalități de eliberare și utilizare a cardului european de asigurări sociale de sănătate;(559/2006)
5) Reguli de confirmare clinică și medicală a cazurilor spitalizate în regim de Spitalizare continuă;(516/2023)
6) Reguli de confirmare clinică și medicală a cazurilor spitalizate în regim de Spitalizare de zi (516/2023);
7) Drepturile pacienților;(46/2003)
8) Principii legate de prelucrarea datelor cu caracter personal; Condiții privind consimțământul.

Calendar  desfăşurare concurs:

Depunere dosare în termen de 10 zile lucrătoare de la data publicării anunţului (în perioada 12.10.2026-23.10.2026 inclusiv), ora 10,00 

1. Selecţia dosarelor de înscriere: 28.10.2026
Afişare rezultate selecţie dosare 			29.10.2026
Depunere contestaţii					30.10.2026
Afişare rezultate după soluţionare contestaţii	            02.11.2026
2. Probă scrisă
în data de 05.11.2026, ora 09,00  
Afişare rezultate					05.11.2026
Depunere contestaţii					06.11.2026
Afişare rezultate contestaţii şi rezultat final probă	09.11.2026
3. Interviul
Ȋn data de 10.11.2026, ora 09:00
		Afişare rezultate					11.11.2026
		Depunere contestaţii					12.11.2026
		Afişare rezultate contestaţii şi rezultat final probă	13.11.2026

Afişare rezultat final concurs – 13.11.2026

Depunerea la sediul spitalului în perioada 12.10.2026-23.10.2026 inclusiv), ora 10,00 a  Dosarului complet cu toate documentele solicitate, aşezate în ordinea de mai jos, care va conţine:           a) formular de înscriere la concurs, conform modelului afişat pe site www.pneumoconstanţa.ro;
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
    f) certificat de cazier judiciar sau, după caz, extrasul de pe cazierul judiciar. Documentul poate fi inlocuit cu o declaratie pe propria raspundere privind antecedentele penale. Ȋn acest caz, candidatul declarat admis la selecţia dosarelor şi care nu a solicitat expres înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise – original; 
    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
    h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
    i) curriculum vitae, model comun european.

Se acceptă NUMAI dosarele complete, cu toate documentele solicitate în prezentul anunţ. Nu se admit completări, iar dosarele incomplete vor fi respinse.
Taxa de concurs se achită în ziua concursului (proba scrisa) la casieria spitalului iar chitanţa se va pune în dosarul candidatului şi este de: 30 lei 
    Candidaţii îşi asumă pe propria răspundere şi menţionează pe copiile din dosar că toate documentele pentru care sunt emise acte originale (ex. copia actului de identitate, copiile documentelor de studii şi carnetul de muncă şi/sau, după caz, adeverințele care atestă vechimea în muncă şi/sau în specialitate, adeverinţa de la medicul de familie, precum şi documentele de stare civilă) sunt „conform cu originalul” şi vor fi semnate de candidaţi.
Relaţii suplimentare se pot obţine pe site-ul www.pneumoconstanţa.ro ( Informaţii publice-Concursuri şi examene) sau în zilele lucrătoare L-V, între orele 9,00 – 14,00 la telefon 0241 / 486.333 – RUNOS.

	 
Manager,
Dr. Borgazi Erdin

